CELEX: 62018TN0723
Language: fi
Date: 2018-12-07 00:00:00
Title: Asia T-723/18: Kanne 7.12.2018 – Barata v. parlamentti

25.2.2019   
            
            
               FI
            
            
               Euroopan unionin virallinen lehti
            
            
               C 72/32
            
         
      Kanne 7.12.2018 – Barata v. parlamentti
      (Asia T-723/18)
      (2019/C 72/41)
      Oikeudenkäyntikieli: englanti
      
         Asianosaiset
      
      
         Kantaja: João Miguel Barata (Evere, Belgia) (edustajat: asianajajat G. Pandey, D. Rovetta ja V. Villante)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan ensimmäiseksi Euroopan parlamentin pääsihteerin 23.7.2018 tekemän päätöksen, jolla hylätään kantajan 2.2.2018 ja 13.4.2018 Euroopan unionin virkamiehiin sovellettavien henkilöstösääntöjen 90 artiklan 2 kohdan nojalla tekemät valitukset
               
            
                  —
               
               
                  kumoamaan toiseksi henkilöstöosaston johtajan 22.3.2018 tekemän päätöksen, jolla kieltäydyttiin tarkastelemasta uudelleen kantajan hakemusta saada osallistua koulutusohjelmaan vuoden 2017 sertifiointimenettelyssä ja kantaja tosiasiassa suljettiin vuoden 2017 sertifiointimenettelyn ulkopuolelle,
               
            
                  —
               
               
                  kumoamaan kolmanneksi henkilöstöosaston johtajan 8.12.2017 ja 21.12.2017 tekemät päätökset, joiden mukaan kantajan hakemusta ei voida ottaa tutkittavaksi pelkästään sen vuoksi, että hänen hakemuksestaan puuttuu hakemisto vuoden 2017 sertifiointimenettelyn koulutusohjelmaa varten;
               
            
                  —
               
               
                  kumoamaan neljänneksi parlamentin 1.3.2018 tekemän päätöksen, jolla kantajalle annettiin tiedoksi yleiset tulokset ja jolla häntä ei otettu vuoden 2017 sertifiointimenettelyyn valittujen virkamiesten luetteloon sen vuoksi, että hakemusta ei voitu ottaa tutkittavaksi
               
            
                  —
               
               
                  kumoamaan viidenneksi 22.9.2017 päivätyn sisäisen kilpailuilmoituksen, joka on kiertänyt henkilöstön keskuudessa,
               
            
                  —
               
               
                  kumoamaan lopuksi tämän seurauksena esitetyn luonnoksen niiden virkamiesten luettelosta, jotka valittiin osallistumaan edellä mainittuun koulutusohjelmaan.
               
            
                  —
               
               
                  toteamaan alustavasti tarvittaessa Euroopan unionin toiminnasta tehdyn sopimuksen 277 artiklan nojalla, että henkilöstösääntöjen 90 artikla on pätemätön eikä sitä voida soveltaa nyt vireillä olevassa oikeudenkäynnissä.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu perusteluvelvollisuuden noudattamatta jättämiseen, henkilöstösääntöjen 25 artiklan rikkomiseen ja Euroopan unionin toiminnasta tehdyn sopimuksen 296 artiklan rikkomiseen
               
            
                  2)
               
               
                  Toinen kanneperuste, joka perustuu suhteellisuusperiaatteen ja hyvän hallinnon periaatteen loukkaamiseen, kantajan puolustautumisoikeuksien ja kuulluksi tulemista koskevan oikeuden loukkaamiseen ja siis Euroopan unionin perusoikeuskirjan 41 artiklan rikkomiseen
               
            
                  3)
               
               
                  Kolmas kanneperuste, joka perustuu Euroopan unionin perusoikeuskirjan 41 artiklassa tarkoitetun hyvää hallintoa koskevan oikeuden loukkaamiseen ja myös ilmeiseen arviointivirheeseen
               
            
                  4)
               
               
                  Neljäs kanneperuste, joka perustuu asetuksen N:o 1/58 (1) 1, 2, 3 ja 4 artiklan rikkomiseen ja lisäksi yhdenvertaisen kohtelun ja syrjintäkiellon periaatteiden loukkaamiseen.
               
            
         (1)  Euroopan talousyhteisössä käytettäviä kieliä koskevista järjestelyistä 15.4.1958 annettu asetus N:o 1 (EYVL 1958, 17, s. 385).